recursal/SuperWikiNEXT-32B huggingface dataset:
**আমির ইলাহি** (উর্দু: عامر الہی‎‎; এই শব্দ সম্পর্কেউচ্চারণ (সাহায্য·তথ্য); জন্ম: ১ সেপ্টেম্বর, ১৯০৮ - মৃত্যু: ২৮ ডিসেম্বর, ১৯৮০) তৎকালীন ব্রিটিশ ভারতের (অধুনা - পাকিস্তান) পাঞ্জাবের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান - উভয় দলের পক্ষে টেস্ট খেলেছেন তিনি। চৌদ্দজন টেস্ট ক্রিকেটারের অন্যতম একাধিক দলের পক্ষে টেস্ট ক্রিকেট খেলার সুযোগ পেয়েছেন।

দলে তিনি মূলতঃ ডানহাতে লেগ ব্রেক বোলিংয়ে পারদর্শী ছিলেন। এছাড়াও, ডানহাতে নিচেরসারিতে ব্যাটিং করতেন।

খেলোয়াড়ী জীবন
---------------

ঘরোয়া প্রথম-শ্রেণীর ক্রিকেটে উত্তর ভারত দলের পক্ষে খেলতেন। ১৯৩৭-৩৮ মৌসুমে দক্ষিণ পাঞ্জাব দলের বিপক্ষে ব্যক্তিগত সেরা বোলিং পরিসংখ্যান ৮/৯৪ দাঁড় করান।

১২ ডিসেম্বর, ১৯৪৭ তারিখে ভারতের সদস্যরূপে অস্ট্রেলিয়ার বিপক্ষে টেস্ট অভিষেক ঘটে আমির ইলাহি’র। এটিই ভারতের পক্ষে তার একমাত্র টেস্টে অংশগ্রহণ ছিল। ১৯৫২-৫৩ মৌসুমে পাকিস্তান টেস্ট খেলার মর্যাদা লাভের পর পাকিস্তানের পক্ষে ৫ টেস্টে অংশগ্রহণ করেছেন। ভারত বিভাজনের পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু’জন হচ্ছেন আবদুল হাফিজ কারদার ও গুল মোহাম্মদ।

মূলতঃ লেগ ব্রেক বোলার হিসেবে অংশগ্রহণ করলেও মাঝারিমানের সফলতা পেয়েছেন। এছাড়াও, পাকিস্তানি ক্রিকেটারদের মধ্যে প্রথম খেলোয়াড় হিসেবে টেস্টে অংশগ্রহণের মর্যাদা লাভ করেছেন তিনি।

দেহাবসান
--------

২৮ ডিসেম্বর, ১৯৮০ তারিখে ৭২ বছর বয়সে সিন্ধু প্রদেশের করাচীতে আমির ইলাহি’র দেহাবসান ঘটে।

তথ্যসূত্র
---------

1. ↑  "Amir Elahi"। *ESPN Cricinfo*।
2. ↑  "Southern Punjab v Northern India 1937-38"। *Cricket Archive*। সংগ্রহের তারিখ ২৬ আগস্ট ২০১৫।

আরও দেখুন
---------

* আবদুল হাফিজ কারদার
* ইফতিখার আলি খান পতৌদি
* ১৯৫২-৫৩ পাকিস্তান ক্রিকেট দলের ভারত সফর
* দু’টি আন্তর্জাতিক দলে অংশগ্রহণকারী ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **আমির ইলাহি** সংক্রান্ত মিডিয়া রয়েছে।

* ইএসপিএনক্রিকইনফোতে আমির ইলাহি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আমির ইলাহি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ছোট লিঙ্গের অবমাননা**, লিঙ্গ জড়িত এক ধরনের মৌখিক যৌন অপমান যেখানে একটি প্রভাবশালী ব্যক্তি সাধারণত সম্মতভাবে আজ্ঞাবহ পুরুষের লিঙ্গকে হ্রাস করে। অনুশীলনে যৌন ক্রিয়াকলাপ বা কেবল মৌখিক অবমাননা জড়িত থাকতে পারে; এটি প্রকাশ্যে বা গোপনেও হতে পারে।

আজ্ঞাবহ পুরুষের ছোট লিঙ্গ থাকা এখানে জরুরী নয়।  তারা অপমানিত হওয়ার ধারণা পছন্দ করে এবং লিঙ্গকে অকেজো হিসাবে গণ্য করে, বিশেষত লিঙ্গের আকার-সম্পর্কিত কটূক্তি বা সাধারণত লিঙ্গ নিয়ে উপহাস পছন্দ করে। কিছু মহিলা পুরুষের লিঙ্গের চূড়ান্ত বিচারক হওয়ার এবং তাকে হেয় করার ক্ষমতা দেখিয়ে যৌন উত্তেজনা পায়।  অনেকের কাছে, সমাজিকভাবে আরোপিত পুরুষত্বের ধারণা দুর্বল করা যৌনউত্তেজক হতে পারে। 

প্রায়শই অসতী পত্নীর স্বামী যখন আজ্ঞাবহ ব্যক্তি হয় তখন তাকে এই যুক্তি দিয়ে প্রত্যাখ্যাত এবং অপমানিত করা হয় যে সে তার পত্নীকে সন্তুষ্ট করতে পারে না বা তার লিঙ্গ কাউকে সন্তুষ্ট করার পক্ষে এত বড় নয়।  কেউ কেউ একে স্ত্রীলোকের সাথেও সম্পর্কিত করে, এমনকি অবজ্ঞার সময় আজ্ঞাবহ পুরুষের লিঙ্গ আকারের ভগাঙ্কুরের আকারের সাথেও তুলনা করে, যদিও লিঙ্গকে হ্রাস করার এই উপায়টি সমস্ত প্রভাবশালী মহিলারা ভালভাবে গ্রহণ করেন না কারণ মহিলাদের যৌনাঙ্গের অপমানের উপায় কখনই পুরুষের লিঙ্গ হওয়া উচিত নয়। 

কিছু ছোট লিঙ্গের অবমাননা অনলাইনেও করা হয়। আজ্ঞাবহ ব্যক্তি উপহাস করার উদ্দেশ্যে ইন্টারনেটে তার লিঙ্গের ছবি পোস্ট করতে পারে।  অনেক ক্ষেত্রে, বিডিএসএম অধিবেশনে ওয়েবক্যামের মাধ্যমে, কোনও প্রভাবশালী স্ত্রীলোক ভিডিওর মাধ্যমে অবমাননা করে।

আরো দেখুন
---------

* ছোট পুরুষাঙ্গের নিয়ম

তথ্যসূত্র
---------

1. ↑  "My secret sex diary: "my boyfriend wants me to humiliate him over his size""। *Marie Claire*।
2. ↑  Lizard, Sophie (মে ২০, ২০১৩)। "Cocktail Weenies: Small Penis Humiliation 101"। *Kinkly*।
3. 1 2  Corvid, Margaret (আগস্ট ২৮, ২০১৬)। "What you learn about masculinity from making fun of men's small dicks for a living"। *Vice*।
4. ↑  Kane, Miranda (জানুয়ারি ১০, ২০১৮)। "What is small penis humiliation? A beginner's guide to SPH fetish"। *Metro*।
5. ↑  King-Slutzky, Johannah (নভেম্বর ২৪, ২০১৫)। "3 men talk about why they're obsessed with their small penises"। *Cosmopolitan*।
6. ↑  Rogue, Mamamia (জুন ১২, ২০১৫)। "NSFW: Men with tiny penises answer all your questions."। *Mamamia*।
7. ↑  Love, Aerie (ফেব্রুয়ারি ২৭, ২০১৭)। "How to do 'Small Penis Humiliation' (SPH) webcam shows"। *Webcam Startup*।
লিথিয়াম-আয়ন নোকিয়া ব্যাটারি
একটি **লিথিয়াম-আয়ন ব্যাটারি** বা লি-আয়ন ব্যাটারি (এলআইবি হিসাবে সংক্ষেপে) এক ধরনের রিচার্জেযোগ্য ব্যাটারি। লিথিয়াম-আয়ন ব্যাটারি সাধারণত বহনযোগ্য বৈদ্যুতিন এবং বৈদ্যুতিন যানবাহনের জন্য ব্যবহৃত হয় এবং সামরিক এবং মহাকাশ অ্যাপ্লিকেশনগুলির জন্য জনপ্রিয়তা বাড়ছে growing ক্ষেত্রের গুরুত্বপূর্ণ অগ্রগতি জন গুডেনোফ, রবার্ট হুগিনস, স্ট্যানলি হুইটিংহাম, রাচিদ ইয়াজামি এবং আকিরা যোশিনো ১৯ the০-এর দশকে শুরু করে এবং ১৯৮০-এর দশকে তৈরি করেছিলেন, [১০] যা সোনি এবং আসাহী কাসেই বাণিজ্যিকীকরণের ফলে বোঝার অগ্রগতির সুযোগ দিয়েছিল 1991 সালে। গুডেনো, হুইটিংহাম এবং যোশিনো লিথিয়াম-আয়ন ব্যাটারিগুলির বিকাশের জন্য রসায়নে 2019 সালের নোবেল পুরস্কার পেয়েছিলেন। [১১] ব্যাটারিতে লিথিয়াম আয়নগুলি বৈদ্যুতিনের মাধ্যমে নেতিবাচক ইলেক্ট্রোড থেকে স্রাবের সময় ধনাত্মক বৈদ্যুতিনের দিকে চলে যায় এবং চার্জ করার সময় ফিরে আসে। লি-আয়ন ব্যাটারি ধনাত্মক তড়িৎদ্বারে উপাদান হিসাবে সাধারণত আন্তঃকলেটেড লিথিয়াম যৌগ ব্যবহার করে এবং সাধারণত ঋণাত্মক তড়িৎদ্বারে গ্রাফাইট ব্যবহার করে। ব্যাটারিগুলির একটি উচ্চ শক্তি ঘনত্ব, কোনও মেমরির প্রভাব (এলএফপি কোষ ব্যতীত) থাকে না [12] এবং স্ব-স্রাব কম। তবে তারা সুরক্ষার জন্য বিপদ হতে পারে যেহেতু তাদের মধ্যে জ্বলনযোগ্য ইলেক্ট্রোলাইট রয়েছে এবং ক্ষতিগ্রস্ত হলে বা ভুলভাবে চার্জ দেওয়া গেলে বিস্ফোরণ এবং আগুনের কারণ হতে পারে। স্যামসুঙকে লিথিয়াম-আয়ন অগ্নিকাণ্ডের পরে গ্যালাক্সি নোট hand হ্যান্ডসেটগুলি স্মরণ করতে বাধ্য করা হয়েছিল, [১৩] এবং বোয়িং 7৮7 এর ব্যাটারিতে জড়িত বেশ কয়েকটি ঘটনা ঘটেছে।

রসায়ন, কর্মক্ষমতা, ব্যয় এবং সুরক্ষা বৈশিষ্ট্যগুলি এলআইবি ধরনের ক্ষেত্রে পৃথক হয়। হ্যান্ডহেল্ড ইলেক্ট্রনিক্স বেশিরভাগ ক্ষেত্রে লিথিয়াম কোবাল্ট অক্সাইডের সাথে লিথিয়াম পলিমার ব্যাটারি (ইলেক্ট্রোলাইট হিসাবে পলিমার জেল সহ) ব্যবহার করে (LiCoO
2) ক্যাথোড উপাদান হিসাবে, যা উচ্চ শক্তির ঘনত্ব সরবরাহ করে তবে সুরক্ষা ঝুঁকি উপস্থাপন করে, [14] বিশেষত ক্ষতিগ্রস্ত হলে। লিথিয়াম আয়রন ফসফেট (LiFePO
4), লিথিয়াম আয়ন ম্যাঙ্গানিজ অক্সাইড ব্যাটারি (LiMn)
2O
4, লি
2MnO
3, বা এলএমও), এবং লিথিয়াম নিকেল ম্যাঙ্গানিজ কোবাল্ট অক্সাইড (LiNiMnCoO)
2 বা এনএমসি) কম জ্বালানি ঘনত্বের প্রস্তাব দেয় তবে দীর্ঘ জীবন এবং আগুন বা বিস্ফোরণের সম্ভাবনা কম। এ জাতীয় ব্যাটারি বৈদ্যুতিন সরঞ্জাম, চিকিৎসা সরঞ্জাম এবং অন্যান্য ভূমিকার জন্য ব্যাপকভাবে ব্যবহৃত হয়। বিশেষত এনএমসি স্বয়ংচালিত অ্যাপ্লিকেশনগুলির শীর্ষস্থানীয় প্রতিযোগী।

লিথিয়াম-আয়ন ব্যাটারির গবেষণা ক্ষেত্রগুলির মধ্যে অন্যদের মধ্যে জীবন বর্ধন, শক্তি ঘনত্ব, সুরক্ষা, ব্যয় হ্রাস এবং চার্জিং গতি অন্তর্ভুক্ত। টিপিক্যাল ইলেক্ট্রোলাইটে ব্যবহৃত জৈব দ্রাবকগুলির জ্বলনীয়তা এবং অস্থিরতার উপর ভিত্তি করে সুরক্ষা বাড়ানোর পথ হিসাবে অ জ্বলনযোগ্য ইলেক্ট্রোলাইটগুলির ক্ষেত্রে গবেষণা চলছে। কৌশলগুলির মধ্যে জলীয় লিথিয়াম-আয়ন ব্যাটারি, সিরামিক সলিড ইলেক্ট্রোলাইটস, পলিমার ইলেক্ট্রোলাইটস, আয়নিক তরল এবং ভারী ফ্লুরিনেটেড সিস্টেম অন্তর্ভুক্ত রয়েছে |
**মোহাম্মদ ইব্রাহিম জয়েনউদ্দীন ইব্বু গাজালী** (জন্ম: ১৫ জুন, ১৯২৪ - মৃত্যু: ২৬ এপ্রিল, ২০০৩) তৎকালীন ব্রিটিশ ভারতের মুম্বই এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ক্রিকেটে মহারাষ্ট্র, মুসলিম ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **ইব্বু গাজালী** নামে পরিচিত **মোহাম্মদ গাজালী**।

প্রথম-শ্রেণীর ক্রিকেট
---------------------

১৯৪২-৪৩ মৌসুম থেকে ১৯৫৪-৫৫ মৌসুম পর্যন্ত মোহাম্মদ গাজালী’র প্রথম-শ্রেণীর খেলোয়াড়ী জীবন চলমান ছিল।

১৯৫৩-৫৪ মৌসুমে করাচীতে সার্ভিসেস দলের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৬০ রান করেন। পরের মৌসুমে লাহোরে পাঞ্জাবের বিপক্ষে ব্যক্তিগত সেরা বোলিং পরিসংখ্যান ৫/২৮ দাঁড় করান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মোহাম্মদ গাজালী। সবগুলো টেস্টই ইংল্যান্ডের বিপক্ষে খেলেছিলেন তিনি। ১ জুলাই, ১৯৫৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ১৯৫৪ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।

অফ স্পিনার অল-রাউন্ডার হিসেবে ১৯৫৪ সালে পাকিস্তানের প্রথম ইংল্যান্ড সফরে দুই টেস্টে অংশ নেন। ট্রেন্ট ব্রিজ টেস্টে ১৮ ও ১৪ রান তুলেন। কিন্তু, ওল্ড ট্রাফোর্ডে নিজস্ব দ্বিতীয় টেস্টে অমর্যাদাকর রেকর্ডের সাথে স্বীয় নামকে জড়িয়ে রেখেছেন। ওল্ড ট্রাফোর্ডে দুই ঘণ্টার মধ্যেই জোড়া শূন্য রান করেন। এটি টেস্টের ইতিহাসের দ্রুততম সময়ের মধ্যে ঘটে।

ঐ সফরে সব মিলিয়ে ২৮.৬১ গড়ে ৬০১ রান ও ৩৯.৬৪ গড়ে ১৭ উইকেট পান। এক বছর পূর্বে শক্তিধর পাকিস্তান ঈগলেটসের সদস্যরূপে ইংল্যান্ড গমন করেছিলেন।

অবসর
----

ক্রিকেট খেলা থেকে অবসর গ্রহণের পর প্রশাসনের দিকে ধাবিত হন। ১৯৭২-৭৩ মৌসুমে পাকিস্তান দলের ব্যবস্থাপক হিসেবে অস্ট্রেলিয়া গমন করেন। পাকিস্তান বিমানবাহিনীতে কাজ করেন। এ পর্যায়ে তিনি পাকিস্তান বিমানবাহিনীর উইং কমান্ডার পদবী ধারনপূর্বক অবসর নেন।

ব্যক্তিগত জীবনে বিবাহিত ছিলেন। তার শ্বশুর ফিরোজ খান ১৯২৮ সালের অলিম্পিক গেমসে ভারতের হকি দলের স্বর্ণপদক বিজয়ী ছিলেন। ২৬ এপ্রিল, ২০০৩ তারিখে ৭৮ বছর বয়সে পাকিস্তানের করাচী এলাকায় মোহাম্মদ গাজালী’র দেহাবসান ঘটে।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ১৩ জুন ২০২০।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ১৩ জুন ২০২০।

আরও দেখুন
---------

* শুজাউদ্দিন বাট
* জুলফিকার আহমেদ
* পাকিস্তানি টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে মোহাম্মদ গাজালী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মোহাম্মদ গাজালী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**শহীদ মাহমুদ** (উর্দু: شاہد محمود‎‎; জন্ম: ১৭ মার্চ, ১৯৩৯) তৎকালীন ব্রিটিশ ভারতের লখনউ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইউনিভার্সিটিজ ও পাবলিক ওয়ার্কস ডিপার্টমেন্ট দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম বোলিং করতেন তিনি।

প্রথম-শ্রেণীর ক্রিকেট
---------------------

১৯৫৬-৫৭ মৌসুম থেকে ১৯৬৯-৭০ মৌসুম পর্যন্ত শহীদ মাহমুদের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী ব্যাটসম্যান ও কার্যকরী মিডিয়াম পেস বোলার হিসেবে শহীদ মাহমুদের পরিচিতি ছিল।

১৯৫৭ সাল থেকে ১৯৬৯ সাল পর্যন্ত পাকিস্তানের মাটিতে প্রথম-শ্রেণীর ক্রিকেট খেলায় অংশ নিয়েছিলেন তিনি। নিজস্ব শেষ মৌসুমে অর্থাৎ ১৯৬৯-৭০ মৌসুমে পাকিস্তানের প্রথম বোলার হিসেবে প্রথম-শ্রেণীর এক ইনিংসে দশ উইকেটের সবগুলো লাভ করেছিলেন। করাচি হোয়াইটসের সদস্যরূপে খয়েরপুরের বিপক্ষে এ কীর্তিগাঁথা রচনা করেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শহীদ মাহমুদ। ২৬ জুলাই, ১৯৬২ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৬২ সালে ইংল্যান্ড গমনার্থে তাকে পাকিস্তান দলে অন্তর্ভুক্ত করা হয়। এ সফরেই তিনি তার একমাত্র টেস্টে অংশগ্রহণ করেছিলেন। ইংল্যান্ড সফরে মাঝে-মধ্যে তাকে খেলায় নেয়া হতো। নটিংহাম টেস্টে তিনি ছন্দহীনতায় ছিলেন ও আশাপ্রদ খেলা উপহার দিতে পারেননি তিনি। আন্তর্জাতিক ক্রিকেট থেকে উপেক্ষার শিকার হলেও ঘরোয়া ক্রিকেটে খেলা চালিয়ে যেতে থাকেন।

তথ্যসূত্র
---------

1. ↑  "Karachi Whites v Khairpur 1969-70"। CricketArchive। সংগ্রহের তারিখ ২৭ নভেম্বর ২০১৫।

আরও দেখুন
---------

* ফজলে মাহমুদ
* জাভেদ আখতার
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে শহীদ মাহমুদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শহীদ মাহমুদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
লিনবাখাউস
**লিনবাখাউস** (জার্মান: [ˈlɛnbaxˌhaʊs]) জার্মানির বাভারিয়া রাজ্যের মিউনিখের কুন্সতারিয়ালে অবস্থিত শিল্পকলা জাদুঘর।

ভবন
---

লিনবাখাউস আধুনিক ভবনের অংশ
১৮৮৭ থেকে ১৮৯১ সালের মধ্যে শিল্পী ফ্রাঞ্জ ফন লিনবাখ-এর জন্য গ্যাব্রিয়েন ভন সাইডল লিনবাখাউজ নির্মাণ করেন। ফ্লোরেনটিন নকশায় তৈরি ভবনটি পরবর্তীতে ১৯২৭-১৯২৯ সালে হান্স গ্রেসেল এবং ১৯৬৯-১৯৭২ সালে হাইনরিখ ভলবের ও রুডলফ থোনেসেন কর্তৃক বর্ধিত করা হয়। অবশ্য কিছু কক্ষ এর পুরনো নকশায় বহাল রয়েছে।

১৯২৪ সালে মিউনিখ শহর ভবনটি অধিকৃত করে। পরে ১৯২৯ সালে ভবনটিতে একটি জাদুঘর খোলা হয়। সর্বশেষ ২০০৯ সালে লিনবাখাউসের পরিসর বাড়াতে নরমান ফস্টারকে দায়িত্ব দেয়া হয়। লিনবাখাউসের নতুন ভবন তৈরিতে ১৯৭২ সালের বর্ধিত অংশ বাতিল করা হয়। ২০১৩ সালে জাদুঘরটি পুনরায় জনসাধারণের পরিদর্শনের জন্য উন্মক্ত করা হয়।

গ্যালারি
--------

মিউনিখের শিল্পীদের বিভিন্ন ধরনের চিত্রকর্ম ও শিল্প লিনবাখাউসের গ্যালারিতে প্রদর্শনের জন্য রাখা আছে।

### মিউনিখের শিল্পীরা

শুরু থেকেই মিউনিখের গথিক ঘরানার চিত্রকর্ম লিনবাখাউজের গ্যালারিতে শোভা পেনতো। গ্যালারির দেয়ালে মিউনিখের অনেক প্রতিষ্ঠিত শিল্পীর মাস্টারপীস সংরক্ষিত রয়েছে।

১৮৯২ সালে প্রতিষ্ঠিত মিউনিখের শিল্পীদের তৈরি একটি দল- **মিউনিখ সেকেসন** সদস্যদের চিত্রকর্মও লিনবাখাউজে বিদ্যমান। অন্তর্মুদ্রাবাদী শিল্পী লোভিস কোরিন্থ (স্বীয় পোর্ট্রেট কঙ্কালসহ, ১৮৯৬) , ম্যাক্স স্লেভগত (ডানেয়, ১৮৯৫) এবং ফ্রিতয ভন উড এর মধ্যে উল্লেখযোগ্য শিল্পীবর্গ।

### দ্য ব্লু রাইডার

*দ্য টাইগার*, ১৯১২, ফ্রাঞ্জ মার্ক
লিনবাখাউস সবচেয়ে বেশি বিখ্যাত *দ্য ব্লু রাইডারের* (Der Blaue Reiter) বিশাল কলেবরের সংগ্রহের জন্য। দ্যা ব্লু রাইডার হলো একদল বহির্মুদ্রাবাদী শিল্পীর দল। দলটি ১৯১১ সালে মিউনিখে প্রতিষ্ঠিত হয়। যাদের মধ্যে ছিলেন ভাসিলি কানডিন্সকি (**ইম্প্র্রশন ৩** (কনক্রিট) ১৯১১), গ্যাব্রিয়েল মুনটার (*স্টিল লাইফ উইথ সেন্ট জর্জ* ১৯১১), ফ্রানয মার্ক (*ব্লু হর্স ১* ১৯১১), অগুস্ট মাকের (*Promenade* ১৯১৩), মারিয়ানে ফন ওয়েরেফকিন (*আত্ম প্রতিকৃতি ১*, আনু. ১৯১০), অ্যালেক্সি ভন জাভলেন্স্কি (*নর্তকী আলেকজান্ডার সাচারফের প্রতিকৃতি*, ১৯০৯), আলফ্রেড কুবিন (The Male Sphinx ca. ১৯০৩), এবং পল ক্লী (Föhn Wind in Franz Marc's Garden 1915)। গ্যাব্রিয়েল মুনটার তার ৮০তম জন্মদিনে নিজের ১০০০টি "ব্লু রাইডার" শিল্পকর্ম লিনবাখাউজ জাদুঘরে দান করেন।

তথ্যসূত্র
---------

1. 1 2  Catherine Hickley (May 8, 2013), Norman Foster Turns Munich Villa Into Home for Kandinskys *Bloomberg*.

বহিঃসংযোগ
---------


উইকিমিডিয়া কমন্সে **লিনবাখাউস** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* Lenbachhaus at the Google Art Project

| * দে
* স
মিউনিখের কুন্সতারিয়াল জেলা |
| --- |
| 
* কোনিগপ্লাৎজ
* গ্লিপটোথেক ও স্তাতলিসে এন্টিকেনসামলুঙ্গেন
* লিনবাখাউস
* আলটে পিনাকোথেক
* নতুন পিনাকোথেক
* পিনাকোথেক ডের মডার্ন
* ব্র্যান্ডহর্স্ট জাদুঘর
* Staatliche Graphische Sammlung München
* স্তালিচে স্যামলুঙ্গ ফার এগিপটিসে কুন্স্ত

 |  |
এই নিবন্ধটি চলচ্চিত্র সম্পর্কে। উপন্যাসের জন্য দীপু নাম্বার টু (উপন্যাস) দেখুন।

**দীপু নাম্বার টু** ১৯৯৬ সালে মুক্তিপ্রাপ্ত একটি বাংলাদেশী চলচ্চিত্র। এটি মনন চলচ্চিত্র নিবেদিত রাষ্ট্রীয় অনুদানে নির্মিত চলচ্চিত্র। মুহাম্মদ জাফর ইকবালের ১৯৮৪ সালের একই নামের কিশোর উপন্যাস অবলম্বনে নির্মিত চলচ্চিত্রটি পরিচালনা করেছেন মোরশেদুল ইসলাম। চলচ্চিত্রের নাম ভূমিকায় অভিনয় করেছেন অরুণ। এছাড়াও বিভিন্ন চরিত্রে অভিনয় করেছেন বুলবুল আহমেদ, ববিতা, আবুল খায়ের, গোলাম মুস্তাফা, শুভাশীষ এবং আরও অনেকে।

কাহিনীসংক্ষেপ
-------------

দীপুর বাবা সরকারি চাকরি করেন। বদলির কারণে প্রতিবছর দীপুকে বদলাতে হয় স্কুল, পরিচিত পরিবেশ, বন্ধুবান্ধব ইত্যাদি। সংসারে দুজন ব্যক্তি। বাবা ও দীপু। দীপু জানে ওর মা নেই। রাঙামাটি জিলা স্কুলের ক্লাস এইটের ছাত্র দীপু। এই স্কুল, শহরটা খুবই ভালো লাগে ওর। তারিক ছাড়া প্রায় সবার সঙ্গে বন্ধুত্ব হয়ে যায় তার। তবে ঘটনাপ্রবাহে তারিক হয়ে ওঠে দীপুর ঘনিষ্ঠতম বন্ধু। এক পর্যায়ে দীপু জানতে পারে ওর মায়ের কথা, বাবার সঙ্গে সম্পর্ক ছিন্ন করে বহুদিন আগে আমেরিকায় চলে গেছেন, দেশে এসেছেন কয়েক দিনের জন্য, ছেলেকে দেখতে চেয়ে ছেলের বাবাকে চিঠি লিখেছেন। দীপু একাই মায়ের সঙ্গে দেখা করার জন্য ঢাকায় যায়। মাকে পেয়ে দীপুর মধ্যে অদ্ভুত এক অনুভূতি জেগে ওঠে। মা ও ছেলের চিরন্তন সম্পর্ক ও চূড়ান্ত অনুভূতিও ধরা দেয় তার জীবনে। সে আবার ফিরে আসে বাবার কাছে। মা চলে যান আমেরিকায়। এদিকে দীপু জানতে পারে তারিকের অপ্রকৃতিস্থ মায়ের কথা। তারিকের স্বপ্ন অনেক টাকা আয় করে বিদেশে নিয়ে গিয়ে ওর মায়ের চিকিৎসা করানো। এরপর শুরু হয় দুঃসাহসিক অভিযান। বুদ্ধি আর সাহস খাটিয়ে তারিকের নেতৃত্বে দেশের প্রত্নতাত্ত্বিক নিদর্শন মূর্তি পাচারকারী চক্রকে ধরিয়ে দেয়। মূর্তি পাচারকারীদের ধরিয়ে দেওয়ার পরপরই আসে দীপুর বাবার বদলির চিঠি। দীপুর বাবা আবার বদলি হয়ে যান অন্য শহরে। বন্ধুদের স্মৃতি, কিছু চমৎকার সময় আর অভিজ্ঞতাকে পেছনে ফেলে দীপু চলে যায় অন্য শহরে। বন্ধুদের কাছে থেকে বিদায় নিতে কষ্ট হবে তাই না বলেই চলে যায় দীপু।

অভিনয়ে
-------

* বুলবুল আহমেদ - *দীপুর বাবা*
* ববিতা - *দীপুর মা (মিসেস রওশন)*
* আবুল খায়ের - *স্কুল শিক্ষক*
* গোলাম মুস্তাফা - *জামসেদ চাচা*
* ডলি জহুর - *তারিকের মা*
* অরুন সাহা - *দীপু*
* শুভাশীষ - *তারিক*
* শাফকাত - *সাজ্জাত*
* ফরহাদ - *বাবু*
* মাশফিক - *টিপু*
* পিয়াল - *রফিক*
* ফয়সাল - *মিঠু*
* মিলন - *রাশেদ*
* শিমন - *দিলু*
* জ্যোতি - *বিলু*
* শাশ্বত - *শিশু চরিত্রে*
* নিম্মা - *শিশু চরিত্রে*
* রিতু - *শিশু চরিত্রে*
* শামসুজ্জামান খান বেনু - *অনন্য চরিত্রে*
* উদয়ন বিকাশ বড়ুয়া - *অনন্য চরিত্রে*
* আবদুল আজিজ - *অনন্য চরিত্রে*

সঙ্গীত
------

*দীপু নাম্বার টু* চলচ্চিত্রে সঙ্গীত বাংলাদেশী পরিচালনা করেছেন সঙ্গীত পরিচালক সত্য সাহা। চলচ্চিত্রে কোন গান নেই তবে আবহসংগীত রয়েছে।

আরও দেখুন
---------

* চলচ্চিত্র প্রবেশদ্বার

* বাংলাদেশের চলচ্চিত্র

তথ্যসূত্র
---------

1. ↑  এমরান কবির (২৮ এপ্রিল ২০১০)। "প্রচলিত কিশোর চলচ্চিত্রের ধারাবাহিক উপস্থাপন"। *দৈনিক কালের কণ্ঠ*। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ আগস্ট ৩, ২০১৪।
2. ↑  "মোরশেদুল ইসলাম সম্পর্কিত তথ্য"। priyo.com। ১৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ৩, ২০১৪।

বহিঃসংযোগ
---------

* ইন্টারনেট মুভি ডেটাবেজে *দীপু নাম্বার টু*  উইকিউপাত্তে এটি সম্পাদনা করুন (ইংরেজি)
**বেয়ারের পরীক্ষা** হল জৈব রসায়নে অসম্পৃক্ততা, যেমন দ্বিবন্ধন বা ত্রিবন্ধন শনাক্তকরণের বহুল ব্যবহৃত পরীক্ষা। জার্মান জৈব রসায়নবিদ অ্যাডলফ ভন বেয়ারের নামাঙ্কিত এই বিক্রিয়া গুণগত বিশ্লেষণের একটি গুরুত্বপূর্ণ পরীক্ষা।

বেয়ারের পরীক্ষাবেয়ারের পরীক্ষা
বেয়ারের পরীক্ষার বিকারক হিসেবে শীতল ক্ষারীয় পটাশিয়াম পারম্যাঙ্গানেট দ্রবণ ব্যবহৃত হয়। এটি একটি শক্তিশালী জারক পদার্থ হিসেবে জারণ ঘটায়, সেই সাথে নিজে বিজারিত হয়। কোনো যৌগে দ্বিবন্ধন বা ত্রিবন্ধন (-C=C- or -C≡C-) উপস্থিত থাকলে তা দ্রবণের বর্ণ গোলাপি থেকে বর্ণহীন করে দেয়। এটি একটি ইলেকট্রনাকর্ষী যুত বিক্রিয়া। অ্যালডিহাইডসমূহ এবং ফরমিক এসিড (ফরমিক এসিডের এস্টারও) এই বিক্রিয়ায় অনুরূপ ফলাফল প্রদর্শন করে।

পটাশিয়াম পারম্যাঙ্গানেটের সাথে দ্বিবন্ধন বা ত্রিবন্ধনের বিক্রিয়ায় বাদামী বর্ণের কঠিন ম্যাঙ্গানিজ(IV) অক্সাইড অধঃক্ষিপ্ত হচ্ছে।

অসম্পৃক্ততা শনাক্তকরণের অন্যান্য পরীক্ষা
----------------------------------------

* ব্রোমিন দ্রবণ পরীক্ষা

তথ্যসূত্র
---------

1. ↑  সঞ্জিত কুমার গুহ। *উচ্চ মাধ্যমিক রসায়ন (২য় পত্র)* (২০১৬ সংস্করণ)। লেকচার পাবলিকেশন্স লি.। পৃষ্ঠা ১৫৫। আইএসবিএন 978-984-90643-3-6।
2. 1 2  ড. গাজী মোঃ আহসানুল কবীর, ড. মোঃ রবিউল ইসলাম। *উচ্চ মাধ্যমিক রসায়ন (২য় পত্র)* (২০১৫ সংস্করণ)। এবাকাস পাবলিকেশন্স লি.। পৃষ্ঠা ১৫১। আইএসবিএন 978-984-33-7676-3।
3. ↑  "Explanation from a qualitative analysis lab"। ২৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।

* রসায়ন প্রবেশদ্বার
**বিরামপুর পৌরসভা** বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত 'ক' শ্রেণির একটি পৌরসভা।

বিবরণ
-----

১৯৯০ সালে দিনাজপুর জেলাধীন বিরামপুর থানাকে পৌরসভা ঘোষণা করা হয়। অতঃপর ১৬ জুন, ১৯৯৫ সাল হতে বিরামপুর পৌরসভার কার্যক্রম শুরু হয়। বর্তমানে বিরামপুর পৌরসভাটি প্রথম শ্রেণির পৌরসভা হিসাবে পরিচালিত হয়ে আসছে। মোট ৯টি ওয়ার্ডের সমন্বয়ে এই পৌরসভা গঠিত। এই পৌরসভার আয়তন ২৫.৭৫ বর্গ কি.মি.।

প্রশাসনিক এলাকা
---------------

* **ওয়ার্ডঃ** ০৯ টি
* **মৌজাঃ**

আয়তন ও জনসংখ্যা
----------------

বিরামপুর পৌরসভার মোট ভোটার সংখ্যা ৩৬৭৪৮ জন। পুরুষ ১৭৯৭৪ জন, মহিলা ১৮৭৭৪ জন।

* **মোট আয়তনঃ** ২৫.৭৫ বর্গ কি.মি.
* **মোট জনসংখ্যাঃ** ৪৫,৩৩৪ জন

শিক্ষার হার ও শিক্ষা প্রতিষ্ঠান
-------------------------------

* **শিক্ষার হারঃ**
* **শিক্ষা প্রতিষ্ঠানঃ**

জনপ্রতিনিধি
-----------

**বর্তমান মেয়রঃ** মোঃ আক্কাস আলী

আরও দেখুন
---------

* বিরামপুর উপজেলা
* দিনাজপুর জেলা
* রংপুর বিভাগ

তথ্যসূত্র
---------

1. 1 2 3 4 5  "বিরামপুর পৌরসভা"। *birampur.dinajpur.gov.bd*। ২৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২০।
সবচেয়ে সাধারণ অর্থে, **পদ্ধতি** হল গবেষণা পদ্ধতির অধ্যয়ন। যাইহোক, শব্দটি পদ্ধতি বা সংশ্লিষ্ট পটভূমি অনুমানের দার্শনিক আলোচনাকেও উল্লেখ করতে পারে। পদ্ধতি হল একটি নির্দিষ্ট লক্ষ্য অর্জনের জন্য একটি কাঠামোগত পদ্ধতি, যেমন জ্ঞান অর্জন করা বা জ্ঞানের দাবি যাচাই করা। এতে সাধারণত বিভিন্ন ধাপ থাকে, যেমন একটি নমুনা বেছে নেওয়া, এই নমুনা থেকে ডেটা সংগ্রহ করা এবং ডেটা ব্যাখ্যা করা। পদ্ধতির অধ্যয়ন এই প্রক্রিয়াগুলির একটি বিশদ বিবরণ এবং বিশ্লেষণের সাথে সম্পর্কিত। এটি বিভিন্ন পদ্ধতির তুলনা করে মূল্যায়নমূলক দিকগুলি অন্তর্ভুক্ত করে। এইভাবে, তাদের কী সুবিধা এবং অসুবিধা রয়েছে এবং কী গবেষণার লক্ষ্যে সেগুলি ব্যবহার করা যেতে পারে তা মূল্যায়ন করা হয়। এই বর্ণনা এবং মূল্যায়ন দার্শনিক পটভূমি অনুমানের উপর নির্ভর করে। উদাহরণগুলি হল কীভাবে অধ্যয়নকৃত ঘটনাকে ধারণা করা যায় এবং কী তাদের পক্ষে বা বিপক্ষে প্রমাণ গঠন করে। 

পদ্ধতিগুলি ঐতিহ্যগতভাবে পরিমাণগত এবং গুণগত গবেষণায় বিভক্ত। পরিমাণগত গবেষণা প্রাকৃতিক বিজ্ঞানের প্রধান পদ্ধতি। এটি সুনির্দিষ্ট সংখ্যাসূচক পরিমাপ ব্যবহার করে। এর লক্ষ্য সাধারণত ভবিষ্যতের ঘটনা সম্পর্কে ভবিষ্যদ্বাণী করতে ব্যবহৃত সর্বজনীন আইন খুঁজে বের করা। প্রাকৃতিক বিজ্ঞানের প্রভাবশালী পদ্ধতিকে বৈজ্ঞানিক পদ্ধতি বলা হয়। এটি পর্যবেক্ষণ এবং একটি অনুমান গঠনের মতো পদক্ষেপগুলি অন্তর্ভুক্ত করে। 

গুণগত গবেষণা সামাজিক বিজ্ঞানের আরও বৈশিষ্ট্যযুক্ত এবং সঠিক সংখ্যাগত পরিমাপকে কম গুরুত্ব দেয়।
**বিরিশিরি** নেত্রকোণা জেলার দুর্গাপুর উপজেলার ঐতিহ্যবাহী একটি গ্রাম। শুরুতে এটি ইউনিয়ন পরিষদের অন্তর্ভুক্ত থাকলেও দুর্গাপুর পৌরসভা হওয়ার সাথে সাথে সদরের পার্শ্ববর্তী হওয়ায় গ্রামটিকে ওয়ার্ড হিসাবে অন্তর্ভুক্ত করা হয়। । ইংরেজ শাসন আমলে স্থাপিত শত বছরের পুরনো বয়েজ ও গালর্স হাই স্কুল, সরকারী কালচারাল একাডেমী, সোমেশ্বরী নদী, সাগর দিঘী, দুর্গাপুর রাজবাড়ী, পুরাকীর্তি নিদর্শন মঠগড়, মনোরম প্রাকৃতিক পরিবেশ আর দর্শনীয় স্থানগুলোর কারণে পর্যটকদের কাছে এটির যথেষ্ট সুনাম আছে। স্থানীয় অধিবাসীদের ৬০ ভাগ গারো আদিবাসী ৩০ ভাগ মুসলিম, বাকি ১০ ভাগ হিন্দু ও অন্যান্য জনগোষ্ঠী।

এখানে বাসস্ট্যান্ড থাকায় এটি সারাদেশব্যাপী একটি পরিচিত নাম । অনেকে বিরিশিরিকে দুর্গাপুর শহর থেকে আলাদা মনে করেন। কিন্তু বিরিশিরি দুর্গাপুর পৌরসভার একটি ওয়ার্ড। সোমেশ্বরী নদীই দুর্গাপুর ও বিরিশিরিকে আলাদা করেছে।

দর্শনীয় স্থান
--------------

কালচারাল একাডেমি, কমলা রাণীর দিঘী, সোমেশ্বরী নদী।

### কালচারাল একাডেমি

বিরিশিরি কালচারাল একাডেমিতে উপজাতীয় সংস্কৃতি চর্চা করা হয়। এখানে প্রতি বছর উপজাতীয়দের সাংস্কৃতিক অনুষ্ঠানসহ অন্যান্য অনুষ্ঠান হয়ে থাকে। প্রতিটি অনুষ্ঠানে বিভিন্ন এলাকা থেকে প্রচুর জনসমাগম হয়।

### কমলা রাণীর দিঘী

বিরিশিরি ইউনিয়ন পরিষদের পাশেই কমলা রাণীর দিঘী। এই কমলা রাণীর দিঘী সাগর দিঘি নামেও পরিচিত। দিঘীটি পুরোপুরি নদী গর্ভে বিলীন হয়ে গেলেও এর দক্ষিণ পশ্চিম পাড় এখনও কালের স্বাক্ষী হয়ে আছে।

### সোমেশ্বরী নদী

বলা যায় এই নদীটি একটি কয়লা খনি। সারা দিন স্থানীয় দিন-মজুররা এই নদীতে কয়লা তোলে। দিন শেষে স্থানীয় মজুদদারদের কাছে কয়লা বিক্রি করে। মেঘালয়ের গারো পাহাড় থেকে নেমে এসেছে এই সোমেশ্বরী নদী, যার আদি নাম ছিলো ‘সমসাঙ্গ’। বিজয়পুর, রানী খং এসব জায়গায় যেতে হলে এই নদী নৌকায় পাড় হতে হয়।

### কুল্লাগড়া মন্দির

বিজয়পুর যাওয়ার সময় পথেই পড়বে কুল্লাগড়া মন্দির। মন্দিরটির নান্দনিক কারুকার্য দৃষ্টি কাড়ে।

চিত্রশালা
---------

* শুকনো মৌসুমে সোমেশ্বরী নদীশুকনো মৌসুমে সোমেশ্বরী নদী
* সোমেশ্বরী নদীসোমেশ্বরী নদী
* সুসং দুর্গাপুরের চিনামাটির পাহাড়সুসং দুর্গাপুরের চিনামাটির পাহাড়
* ক্ষুদ্র নৃ-গোষ্ঠীর কালচারাল একাডেমী, বিরিশিরিক্ষুদ্র নৃ-গোষ্ঠীর কালচারাল একাডেমী, বিরিশিরি
*

তথ্যসূত্র
---------

1. ↑    ওয়েব্যাক মেশিনে আর্কাইভকৃত ২ জুলাই ২০১৪ তারিখে ছায়াঢাকা গ্রাম বিরিশিরি।

বহিঃসংযোগ
---------


উইকিমিডিয়া কমন্সে **বিরিশিরি** সংক্রান্ত মিডিয়া রয়েছে।

* বাংলাদেশ সরকারের তথ্যতীর্থ
* চুনিয়া থেকে বিরিশিরি  ওয়েব্যাক মেশিনে আর্কাইভকৃত ৮ আগস্ট ২০২০ তারিখে - দৈনিক প্রথম আলো
* অবকাশেই বিরিশিরি - banglanews24.com
**গোলিবাজে** বা **গোলি ভাজি** ( টুলুতে ) অথবা **ম্যাঙ্গালোর বাজ্জি** ( কন্নড় ভাষায়) হল একটি ভারতীয় তেলে ভাজা খাবার যা বিভিন্ন ময়দা এবং দই দিয়ে তৈরি হয়। টুলু নাড়ু অঞ্চলে এই খাবারটি গোলি বাজে নামে পরিচিত। এই খাবারের আরেকটি পরিচিত নাম হল ম্যাঙ্গালোর বাজ্জি। এটি অন্ধ্রপ্রদেশ, তেলেঙ্গানা এবং মহীশূর অঞ্চলে বোন্ডা/বাজ্জি নামে ব্যাপকভাবে বিখ্যাত।   ম্যাঙ্গালোর বাজ্জি দক্ষিন ভারতের একটি বিশিষ্ট জলখাবার।

উপাদান
------

ম্যাঙ্গালোর বাজ্জি প্রস্তুত করার জন্য সবচেয়ে জরুরী হল ব্যাটার বা মিশ্রণ তৈরী করা যার উপর ভিত্তি করে সম্পূর্ণ রান্নাটি প্রস্তুত হয়। অঞ্চলভেদে ম্যাঙ্গালোর বাজ্জি তৈরিতে বিবিধ উপাদান ব্যবহার হয় তবে এই রান্নায় ব্যবহৃত প্রধান প্রাথমিক উপাদানগুলির মধ্যে রয়েছে ময়দা, দই, বেসন, পিঁয়াজ, চালের গুড়া, ধনে পাতা, নারকেল, জিরা, কাঁচা মরিচ, কারি পাতা এবং লবণ । এই উপাদানগুলি দিয়ে একটি আঠালো মিশ্রণ তৈরি করা হয়। মিশ্রণটি ঠিকঠাক প্রস্তুত করার জন্য প্রত্যেক উপাদানকে পুঙ্খানুপুঙ্খভাবে মিশ্রিত করতে হয়। মিশ্রণটি প্রস্তুত হলে তার থেকে ছোট ছোট বলের আকারের মত বড়া তৈরী করা হয়। সেই বড়াগুলি তেলে ছেঁকে ভাজা হয়। ভাজার জন্য বিশেষত নারকেল তেল ব্যবহার করা হয়। এটি প্রধানত চাটনির সাথে পরিবেশন করা হয়। চাটনি প্রধানত নারকেল বা ধনে পাতা দিয়ে তৈরী করা হয়।

পরিবেশন
-------

 নারকেলের চাটনির সাথে ম্যাঙ্গালোর বাজ্জি
এই পদটি সাধারণত নারকেল চাটনির সাথে গরম গরম পরিবেশন করা হয়। ম্যাঙ্গালোর বাজ্জি ও নারকেল চাটনি দক্ষিণ ভারতের বিভিন্ন অঞ্চলের একটি জনপ্রিয় পদ।

তথ্যসূত্র
---------

1. ↑  Kamila, Raviprasad (২০২১-০৯-০৯)। "Buns and goli baje from paper pulp"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২২-০১-০৮।
2. ↑  "Street food 'Goli Baje' steals heart of foodies"। *English Archives* (ইংরেজি ভাষায়)। সংগ্রহের তারিখ ২০২২-০৪-১৮।
3. ↑  "Mysore Bonda Recipe, Mysore Bajji Mangalore - Yummy Indian Kitchen"। ১২ জুলাই ২০১৬।
4. ↑  "Mysore bonda"। ৫ ফেব্রুয়ারি ২০১৯।
5. ↑  "Mysore Bonda Recipe | Mysore Bajji"। ৭ আগস্ট ২০২১।
6. ↑  "Mysore Bonda - Manjula's Kitchen - Indian Vegetarian Recipes"। ৩০ জানুয়ারি ২০১৫।
7. ↑  "GOLI BAJE / MANGALORE BAJJI RECIPE / MANGALORE BONDA"। *Cook with Smile*। ৬ নভেম্বর ২০১৪।
কোপান, হন্ডুরাস থেকে শীলাফলক এন্, ১৮৩৯ সালে ফ্রেডেরিক ক্যাথারউড দ্বারা আঁকা, রাজা কা'ক য়িপ্য়াজ চ্যান কা'উঈল ("ধূম্র খোলক") চিত্রিত।
ফ্রেঞ্চ ৮ম পদাতিক রেজিমেন্টের শীলাফলক। ওয়াটারলু যুদ্ধক্ষেত্রে অবস্থিত অর্ধ ডজনেরও বেশি শীলাফলকের মধ্যে একটি।
একটি **শীলাফলক** (ইংরেজি: /ˈstiːli/ *STEE-lee*), বা মাঝে মাঝে **স্টেলা** (বহুবচন *স্টেলাস* বা স্টেলা, ল্যাটিন থেকে উদ্ভূত হয়), হল একটি পাথর বা কাঠের পট্ট, এটি সাধারণত চওড়ার চেয়ে বেশি লম্বা হয়, যা প্রাচীন বিশ্বে কীর্তিস্তম্ভ হিসাবে খাড়া করা হত। শীলাফলক-এর পৃষ্ঠে প্রায়শই পাঠ্য, অলঙ্করণ বা উভয়ই থাকে। এগুলি খোদাই করা, ত্রাণী খোদাই করা বা আঁকা হতে পারে।

শীলাফলক অনেক কারণে তৈরি হত। অন্ত্যেষ্টিক্রিয়া বা স্মারক উদ্দেশ্যে সমাধি শীলাফলক ব্যবহার করা হত। পাথরের পট্ট হিসাবে শীলাফলক প্রাচীন গ্রীক এবং রোমান সরকারী নোটিশ হিসাবে বা সীমানা বা সম্পত্তি চিহ্নিত করার জন্য সীমানা চিহ্নিতকারী হিসাবেও ব্যবহৃত হত। যুদ্ধের স্মারক হিসাবে মাঝে মাঝে শীলাফলক তৈরি করা হত। উদাহরণস্বরূপ, অন্যান্য স্মারকগুলির সাথে, ওয়াটারলু যুদ্ধের ময়দানে যুদ্ধে অংশগ্রহণকারীদের দ্বারা উল্লেখযোগ্য ক্রিয়াকলাপগুলির অবস্থানগুলিতে অর্ধ ডজনেরও বেশি শীলাফলক স্থাপন করা হয়েছে।

ঐতিহ্যগত পশ্চিমা সমাধিফলকগুলিকে প্রযুক্তিগতভাবে প্রাচীন শীলাফলকের আধুনিক সমতুল্য হিসাবে বিবেচনা করা যেতে পারে, যদিও এই শব্দটি খুব কমই প্রয়োগ করা হয়। সমানভাবে, অ-পশ্চিমা সংস্কৃতিতে শীলাফলকের মতো সৃষ্টিগুলিকে অন্য পরিভাষায় বলা যেতে পারে, এবং "স্টেলে" এবং "স্টেল্যা" শব্দগুলি প্রত্নতাত্ত্বিক প্রেক্ষাপটে ইউরোপ, প্রাচীন নিকট প্রাচ্য এবং মিশর, চীন থেকে আসা বস্তুর ক্ষেত্রে সর্বাধিক ধারাবাহিকভাবে প্রয়োগ করা হয় এবং কখনও কখনও প্রাক-কোলোম্বীয় আমেরিকার জন্যও ব্যবহার করা হয়ে থাকে।

টীকা
----

1. ↑  Anglicized plural **steles** (/ˈstiːliːz/ *STEE-leez*); Greek plural **stelai** (/ˈstiːlaɪ/ *STEE-lye*), from Greek στήλη, *stēlē*. The Greek plural is written στήλαι, *stēlai*, but this is only rarely encountered in English.

তথ্যসূত্র
---------

1. ↑  Commons:Category:Battle of Waterloo steles; Timmermans, D. (৭ মার্চ ২০১২)। "Waterloo Campaign"। *The British monuments*।
2. ↑  Collon
'নিওজোয়িক' রেড ফাইভ কমিকস থেকে প্রকাশিত একটি কমিক বই। লিখেছেন *পল এনস*, যিনি *স্টার ওয়ার্স: ইভাসিভ অ্যাকশন-* এ কাজ করেছেন।  পেন্সিলে ছিলেন *জে. করিম* এবং *জেসি ল্যাম*। এটি একটি ভিন্ন মহাবিশ্বের গল্প যেখানে ডাইনোসর এখনও বিলুপ্তি পায় নি এবং মানুষও আর সবচেয়ে বুদ্ধিমান ও ক্ষমতাশালী প্রজাতি নয়। গল্পটি আবর্তিত হয় *লিলি মুরকো* নামে একজন নারী চরিত্রকে ঘিরে, যিনি একজন দুর্দান্ত যোদ্ধা হ্যান্ড টু হ্যান্ড রণকৌশলে পারদর্শী এবং সেই সাথে অস্ত্র হিসেবে ব্যবহার করেন একটি তলোয়ার এবং একটি ড্যাগার (দু'ধারি ছোরা)। সিরিজটি মোট আটটি ইস্যুতে প্রকাশিত হয় এবং সবগুলো ইস্যু একত্রে ২১৬ পৃষ্ঠার একটি *ট্রেড পেপার ব্যাক* হিসেবে প্রকাশিত হয় ২০০৯ সালের মে মাসে। পরবর্তীতে ২০১০ সালের মে মাসে *ফ্রি কমিক বই দিবস* উপলক্ষ্যে *রেড ফাইভ* "ফিডিং টাইম" নামে একটি আট পৃষ্ঠার কমিক প্রকাশ করে।

২০১৩ সালের এপ্রিলে চার পর্বে প্রকাশিত হয় *নিওজোয়িক: ট্রেডারস গ্যাম্বিট*।

অভ্যর্থনা
---------

আইজিএন ভাষ্যমতে "কমিকসটির আঁকা দুর্দান্ত এবং *পল এনস* যে ভিন্ন মহাবিশ্বের গল্প পাঠকদের উপহার দিয়েছেন তা যেমন জোরদার তেমনি মজাদারও বটে"।

তথ্যসূত্র
---------

1. ↑  "Blog Archive » Announcing"। রেড ফাইভ কমিকস। ২০০৭-০২-১২। সংগ্রহের তারিখ ২০১৩-০৫-০৭।
2. ↑  "Neozoic #7 Review"। আইজিএন। ২০০৮-১১-১৩। সংগ্রহের তারিখ ২০১৩-০৫-০৭।

বহিঃসংযোগ
---------

* অফিসিয়াল ওয়েবপেজ
**শ্যানন মারি কাহোলোলানি** "**শ্যানিন**" **সোসামন** একজন মার্কিন অভিনেত্রী। তিনি *আ নাইট'স টেল* (২০০১), *৪০ ডেইজ অ্যান্ড ৪০ নাইটস*, *দ্য রুলস অব অ্যাট্রাকশন* (উভয়ই ২০০২), *দ্য অর্ডার* (২০০৩), *কিস কিস ব্যাং ব্যাং* (২০০৫), *দ্য হলিডে* (২০০৬), *রিস্টকাটার: আ লাভ স্টোরি)* (২০০৬), *রোড টু নোহয়ার* (২০০৯), *দ্য ইন্ড অফ লাভ* (২০১২) এবং *সিনিস্টার ২* (২০১৫) চলচ্চিত্রে অভিনয় করেছেন। 

একজন সঙ্গীতশিল্পী হিসেবে, তিনি ২০০৪ থেকে ২০০৮ সাল পর্যন্ত ওয়ারপেইন্টে কণ্ঠ দেন এবং ড্রাম বাজান। তিনি তাদের প্রথম ইপি রেকর্ড করার পর হঠাৎ গ্রুপ ছেড়ে চলে যান। ব্যান্ডের সাথে সোসামনের একমাত্র রেকর্ডিং হল ২০০৯ ইপি এক্সকুইসিট কর্পসে।

২০০৯ সালে, সোসামন তার ছোট প্রযোজনা সংস্থা, মাউডেগন থিয়েটারের মাধ্যমে শর্টস এবং মিউজিক ভিডিও পরিচালনা ও নির্মাণ শুরু করেন।

জীবনের প্রথমার্ধ
----------------

শ্যানন মারি কাহোলোলানি সোসামন হাওয়াইয়ে জন্মগ্রহণ করেন এবং নেভাদার রেনোতে বেড়ে ওঠেন।  তার পূর্বপুরুষ ওলন্দাজ, ইংরেজ, ফরাসি, জার্মান, আইরিশ, ফিলিপিনো এবং হাওয়াইয়ান অন্তর্ভুক্ত।  

তার বয়স যখন পাঁচ বছর তখন তার বাবা-মার বিবাহবিচ্ছেদ হয়, এবং সোসামন এবং তার বোনকে তখন তার মা লালনপালন করেন, যিনি একটি অটো ডিলারশিপের সেলসম্যান এবং ম্যানেজার র্যান্ডি গোল্ডম্যানকে বিয়ে করেছিলেন।  সোসামন রেনোর গ্যালেনা হাই স্কুলে পড়েন, ১৯৯৫ সালে স্নাতক হন।

তার উচ্চ বিদ্যালয় শেষে তিনি নাচ অধ্যয়নের জন্য দুই বন্ধুর সাথে লস অ্যাঞ্জেলেসে স্থানান্তরিত হন।  "আপনি যখন প্রথম বাড়ি থেকে বের হন এবং নতুন কোথাও পৌঁছান তখন সেই অনুভূতির সাথে কিছুই তুলনা হয় না," তিনি একবার স্মরণ করেছিলেন। "সকালে যখন আমরা ঘুম থেকে উঠি, তখন শুধু কফি তৈরি করা আশ্চর্যজনক মনে হয়েছিল। এটা খুব বিনামূল্যে মনে হচ্ছিল - শুধু ঘুম থেকে উঠে কফি তৈরি করা এবং আমাদের পালঙ্কের দিকে তাকানো।"  তার ইংরেজি নামের প্রথম ***y*** ১৯৯৫ সালের একটি পরিবর্তন ছিল

কর্মজীবন
--------

তথ্যসূত্র
---------

1. ↑  Mundhra, Smriti (মে ১১, ২০০১)। "Introducing Shannyn Sossamon"। *IGN*। j2 Global। জানুয়ারি ১৫, ২০২২ তারিখে মূল থেকে আর্কাইভ করা। সংগ্রহের তারিখ জুন ১৯, ২০১৬।
2. 1 2 3  "The Kid Stays In The Club: Shannyn Sossamon"। *papermag.com*। নভেম্বর ১, ২০০২। ডিসেম্বর ৮, ২০১৫ তারিখে মূল থেকে আর্কাইভ করা।
3. ↑  Nepales, Ruben V. (১১ আগস্ট ২০১৭)। "A Fil-Am actor's life: Shannyn Sossamon"। Philippine Daily Inquirer। সংগ্রহের তারিখ ২৩ নভেম্বর ২০২২।
4. ↑  Kennedy, Mark (মার্চ ৫, ২০০২)। "Falling through the door of fame"। *The Age*। Melbourne।
5. ↑  Milinaky, Brian (ফেব্রুয়ারি ২৭, ২০১৩)। "Shannyn Sossamon talks 'The End of Love', doing comedy and 'Amadeus'"। *Tail Slate*।

বহিঃসংযোগ
---------

* ইন্টারনেট মুভি ডেটাবেজে শ্যানিন সোসামন উইকিউপাত্তে এটি সম্পাদনা করুন (ইংরেজি)

টেমপ্লেট:Warpaint

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| অন্যান্য | 
* মিউজিকব্রেইন্‌জ শিল্পী
* সুডক (ফ্রান্স)
	+ ১

 |
আল শিন্দাঘায় উইন্ডটাওয়ার সহ শেখ সাইদ আল মাকতুম হাউস।
**শেখ সাইদ আল মাকতুম হাউস** হল একটি ঐতিহাসিক ভবন এবং সংযুক্ত আরব আমিরাতের দুবাইয়ের প্রাক্তন শাসক সাইদ বিন মাকতুম আল মাকতুমের প্রাক্তন আবাসিক কোয়ার্টার।

ভবনটি আল শিন্দাঘা এলাকায় দুবাই ক্রিক বরাবর অবস্থিত। এটি ১৮৯৬ সালের দিকে প্রতিষ্ঠিত হয়েছিল  আল মাকতুম পরিবারের আসন হিসাবে। বিল্ডিংটি এখন একটি জাদুঘর যেখানে দুবাইয়ের পুরানো শহরের নিদর্শন এবং ছবি রয়েছে।  প্রদর্শনগুলি ৯টি উইংগুলিতে বিতরণ করা হয়েছে, নিম্নরূপ: সাইদ আল মাকতুম হাউসের ইতিহাস, আল মাকতুম পরিবার, ওল্ড দুবাই, মেরিন লাইফ, দুবাই থেকে দৃশ্য, দুবাইয়ের সামাজিক জীবন, মুদ্রা এবং স্ট্যাম্প, ঐতিহাসিক নথি এবং মানচিত্র। ভবনের মোট এলাকা ৩৬০০ বর্গ মিটার। 

১৯৫৮ সালে তার মৃত্যুর পর থেকে ভবনটি শেখ সাইদ আল মাখতুমের আবাসস্থল হিসেবে রয়ে গেছে। সাইটটি তার পুত্র এবং নাতির জন্মস্থানও।

তথ্যসূত্র
---------

1. 1 2 3  "Sheikh Saeed Al Maktoum House"। *dubaiculture.gov.ae* (ইংরেজি ভাষায়)। সংগ্রহের তারিখ ২০১৮-০৯-০৫।
2. ↑  House of Sheikh Saeed Al-Maktoom  ওয়েব্যাক মেশিনে আর্কাইভকৃত ১৮ মার্চ ২০১০ তারিখে, .
3. ↑  "Sheikh Saeed Al Maktoum House"। *www.lonelyplanet.com* (ইংরেজি ভাষায়)। সংগ্রহের তারিখ ২০১৮-০৯-০৫। "Sheikh Saeed Al Maktoum House". *www.lonelyplanet.com*. Retrieved 2018-09-05.

বহিঃসংযোগ
---------

* Sheikh Saeed Al Maktoum House ওয়েব্যাক মেশিনে আর্কাইভকৃত ২৫ এপ্রিল ২০১৪ তারিখে, Dubai Culture & Arts Authority
* উইকিমিডিয়া কমন্সে সাইদ আল মাকতুম হাউস সম্পর্কিত মিডিয়া দেখুন।
**বারি জন মেয়ার** (জন্ম: ২১ আগস্ট, ১৯৩২ - মৃত্যু: ১৩ সেপ্টেম্বর, ২০১৫) বোর্নমাউথ এলাকায় জন্মগ্রহণকারী ইংল্যান্ডের বিশিষ্ট ফুটবলার, ক্রিকেটার ও পরবর্তীকালে ক্রিকেট আম্পায়ার ছিলেন। কাউন্টি ক্রিকেটে গ্লুচেস্টারশায়ারের পক্ষে খেলেছেন **বারি মেয়ার**। ক্লাব দলে তিনি মূলতঃ উইকেট-কিপার ছিলেন। কিন্তু ব্যাটসম্যান হিসেবে তিনি তেমন সফলতা দেখাতে পারেননি।

ব্রিস্টল রোভার্সের পক্ষে ফুটবল খেলেন। ১৩৯ খেলায় অংশ নিয়ে ৬০ গোল করেছিলেন তিনি। এছাড়াও তিনি প্লাইমাউথ আর্জিল, নিউপোর্ট কাউন্টি, ব্রিস্টল সিটি ও হেয়ারফোর্ড ইউনাইটেডের প্রতিনিধিত্ব করেন।

গ্রীষ্মে গ্লুচেস্টারশায়ার কাউন্টি ক্রিকেট ক্লাবের গ্রাউন্ডস্টাফ হিসেবে কাজ করেছেন। ১৯৫৭ থেকে ১৯৭১ সময়কালে ৪০৬টি প্রথম-শ্রেণীর ক্রিকেটে অংশ নিয়ে উইকেট-রক্ষণে থেকে ৭০৭টি ক্যাচসহ ১১৯টি স্ট্যাম্পিংয়ের সাথে নিজেকে সম্পৃক্ত্ করেন। কিন্তু তুলনামূলকভাবে ব্যাটিংয়ে তার অংশগ্রহণ বেশ দূর্বলমানের ছিল। ১৪.১৯ ব্যাটিং গড়ে রান তুলেছেন তিনি। তন্মধ্যে তার সর্বোচ্চ সংগ্রহ ছিল ৬৩।

ফুটবল ও ক্রিকেট খেলা থেকে অবসর নেয়ার পর ক্রিকেট আম্পায়ার হিসেবে নিজেকে জড়িত রাখেন। ১৯৭৮ থেকে ১৯৯৩ সাল পর্যন্ত ইংল্যান্ডে ২৬ টেস্ট পরিচালনা করেছেন তিনি। তন্মধ্যে, হেডিংলিতে ১৯৮১ মৌসুমের অ্যাশেজ টেস্টও পরিচালনা করেন। এছাড়াও ১৯৭৭ থেকে ১৯৯৩ মেয়াদে একদিনের আন্তর্জাতিকে ২৩ খেলায় অংশ নেন। তন্মধ্যে, লর্ডসে অনুষ্ঠিত ১৯৭৯ ও ১৯৮৩ সালের ক্রিকেট বিশ্বকাপের ফাইনাল খেলা দু’টো বিখ্যাত আম্পায়ার ডিকি বার্ডের সাথে সফলতার সাথে পরিচালনা করেন।

২০০৬ সালে অ্যান্ড্রু হিগনেলের সাথে যৌথভাবে আত্মজীবনীমূলক গ্রন্থ গেটিং ইট রাইট প্রকাশ করেন। তার সন্তান আর্দ্রিয়ানও ফুটবলার ছিলেন। ৮৩ বছর বয়সে ২০১৫ সালে তার দেহাবসান ঘটে।

তথ্যসূত্র
---------

1. ↑  "Former umpire Barrie Meyer dies aged 83"। *ESPN Cricinfo*। ১৭ সেপ্টেম্বর ২০১৫। সংগ্রহের তারিখ ১৭ সেপ্টেম্বর ২০১৫।
2. ↑  "Barrie Meyer"। *ESPN Cricinfo*। সংগ্রহের তারিখ ১৬ মে ২০১৪।
3. ↑  "Former Bristol City and Bristol Rovers footballer and Gloucestershire cricketer Barrie Meyer dies"। *Bristol Post*। ১৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৫।

বহিঃসংযোগ
---------

* ইএসপিএনক্রিকইনফোতে বারি মেয়ার উইকিউপাত্তে এটি সম্পাদনা করুন (ইংরেজি)

* Barrie Meyer from CricketArchive
**ঝলনাথ খনাল** বা **ঝলনাথ খান্নাল** (নেপালি: झलनाथ खनाल এই শব্দ সম্পর্কেListen (সাহায্য·তথ্য)) একজন নেপালি রাজনীতিবিদ। তিনি ১৯৫০ সালের ২০মে জন্মগ্রহণ করেন। তিনি নেপালের ৩৫ তম প্রধানমন্ত্রী ছিলেন। তিনি ২০১১ সালের ফেব্রুয়ারি মাস থেকে থেকে আগস্ট মাস পর্যন্ত নেপালের প্রধানমন্ত্রীর দায়িত্ব পালন করেছিলেন। তিনি নেপাল কমিউনিস্ট পার্টি (ইউনিফাইড মার্কসবাদী – লেনিনবাদী) (সিপিএন (ইউএমএল)) এর চেয়ারম্যান এবং সিপিএন (ইউএমএল) এর গণপরিষদ সংসদীয় দলের নেতা ছিলেন।

জীবনী
-----

তিনি ইলম জেলার সাখেজুঙে জন্মগ্রহণ করেন।
খান্নাল নেপাল কমিউনিস্ট পার্টির (মার্কসবাদী-লেনিনবাদী) সদস্য ছিলেন এবং ১৯৮২ থেকে ১৯৮৬ সাল পর্যন্ত এর সাধারণ সম্পাদক ছিলেন। পরে তিনি দল ছেড়ে সিপিএন (ইউএমএল) এর সদস্য হন। খান্নাল ১৯৯৭ সালে জোট সরকারের তথ্য ও যোগাযোগ মন্ত্রী হিসাবে দায়িত্ব পালন করেন।

২০০৮ সালের গণপরিষদ নির্বাচনে খান্নাল ইলম -১ আসনের আসনে জয় লাভ করেন। তিনি ২০০৮ সাল থেকে ২০০৯ সালের ফেব্রুয়ারি মাস পর্যন্ত সিপিএন (ইউএমএল) এর সাধারণ সম্পাদক ছিলেন। এই সময় দলটি তার নেতৃত্বে দলের প্রচুর অগ্রগতি সাধন করে। তিনি ১৬ ফেব্রুয়ারি, ২০০৯ সালে সিপিএন (ইউএমএল) এর চেয়ারম্যান নির্বাচিত হয়েছিলেন।

প্রধানমন্ত্রীত্ব লাভ
--------------------

 নেপালের প্রধানমন্ত্রী নির্বাচিত হওয়ার পরে ঝালনাথ খান্নাল
৩ ফেব্রুয়ারি ২০১১, সাত মাসের রাজনৈতিক সংকটের পরে যখন কোন প্রার্থীই প্রধানমন্ত্রী হিসাবে নির্বাচিত হওয়ার জন্য পর্যাপ্ত ভোট জোগাড় করতে পারছিল না তখন গণপরিষদের সদস্যরা ভোটের মাধ্যমে ঝলনাথ খনালকে প্রধানমন্ত্রী নির্বাচিত করেন।
সংসদে খান্নাল তাঁর পক্ষে ৩৬৮টি ভোট পেয়েছিলেন। তাঁর নিকটতম প্রতিদ্বন্দ্বী নেপালি কংগ্রেসের রাম চন্দ্র পাউদেল এবং মধেসি পিপলস রাইটস ফোরামের (গণতান্ত্রিক) বিজয় কুমার গাছেদার যথাক্রমে ১২২ ভোট এবং ৬৭টি ভোট পেয়েছিলেন। 
২০১০ সালের জুনে মাধব কুমার নেপাল পদত্যাগ করার পর থেকে নেপালের কোনও উপযুক্ত সরকার ছিল না।
জুলাইয়ের পর থেকে সংসদে ষোল দফা ভোট অনুষ্ঠিত হয় তবে কোন নির্বাচনেই কে নতুন প্রধানমন্ত্রী হবেন তা নির্ধারণ করা সম্ভব হয় নি। কারণ কোনো রাজনৈতিক দলই সংখ্যাগরিষ্ঠতা অর্জন করতে পারে নি।

৬ ফেব্রুয়ারি, ২০১১ সালে শপথ গ্রহণ অনুষ্ঠানে ঝালনাথ খান্নাল
তবে, ৩ ফেব্রুয়ারি ২০১১ সালে নেপালের কমিউনিস্ট পার্টি (মাওবাদী-কেন্দ্র) (নেপালের বৃহত্তম দল) তার মনোনীত প্রার্থী পুষ্পকমল দহালকে রাজনৈতিক কারণে প্রত্যাহার করে এবং খান্নালকে সমর্থন করেছিল। ফলস্বরূপ ঝালনাথ খান্নাল ২০০৮ সালে গঠিত নেপাল প্রজাতন্ত্রের তৃতীয় প্রধানমন্ত্রী নিযুক্ত হন।

প্রধানমন্ত্রী হিসাবে খান্নালের উল্লেখযোগ্য কাজের মধ্যে পড়ে ২৮শে মে এর নির্ধারিত সময়সীমার মধ্যে একটি নতুন প্রজাতন্ত্রের সংবিধান প্রণয়ন এবং প্রায় ২০,০০০ মাওবাদী যোদ্ধাদের ভবিষ্যৎ পরিণতি নিয়ে আলোচনা করা।

তথ্যসূত্র
---------

1. 1 2 3 4  Manesh Shrestha, CNN। "CNN:Nepalese parliament elects new prime minister"। Edition.cnn.com। সংগ্রহের তারিখ ২০১১-০২-০৬।
2. 1 2 3 4  Biography of Jhala Nath Khanal  ওয়েব্যাক মেশিনে আর্কাইভকৃত ৯ আগস্ট ২০১০ তারিখে jnkhanal.com
3. ↑  "Nepal gets new leader, but future still jittery"। Christian Science Monitor। ৪ ফেব্রুয়ারি ২০১১। সংগ্রহের তারিখ ৪ ফেব্রুয়ারি ২০১১।

বহিঃসংযোগ
---------

* সিপিএন ইউএমএলের অফিসিয়াল ওয়েবসাইট  ওয়েব্যাক মেশিনে আর্কাইভকৃত ১০ জানুয়ারি ২০০৬ তারিখে
ডাকবাহক
এক জোড়া **রণপা** (ইংরেজি ভাষায়: Stilts) হল দুটি খুব উঁচু লাঠি যার উপর জুতা এবং হাতল লাগানো থাকে যাতে মাটি থেকে অনেক উপরে হাঁটা যায়। আগেকার দিনে যখন দ্রুতগামী গাড়ি ছিল না, শারীরিক সামর্থ্য থাকলে রণপা ছিল ঘোড়ায় চড়বার সস্তা বিকল্প। যেমন একটি ছবিতে দেখা যাচ্ছে অন্য কোন দেশী রণপা ধারী ডাক হরকরা। প্রাচীন বাংলায় ডাকাতি, গুপ্তচরের কাজ, দৌত্য ইত্যাদির জন্য রণপা ব্যবহার হত। আজকের যুগে রণপা প্রধানত সার্কাস ইত্যাদির প্রদর্শনীতে বিনোদনের জন্য ব্যবহার হয়।

গ্যালারি
--------

* প্রাচীন গ্রীক সঞ্চয় পাত্র (পিথস) যার উপর অঙ্কিত আছে একসারী রণপা যাত্রী, এথেন্স থেকে পাওয়া, ৫৫০-৫২৫ খ্রীষ্ট পূর্বাব্দ।প্রাচীন গ্রীক সঞ্চয় পাত্র (*পিথস*) যার উপর অঙ্কিত আছে একসারী রণপা যাত্রী, এথেন্স থেকে পাওয়া, ৫৫০-৫২৫ খ্রীষ্ট পূর্বাব্দ।
* নিউ ইয়র্কের অ্যামক (হৈ চৈ) সার্কাসের রণপা ধারীরা।নিউ ইয়র্কের অ্যামক (হৈ চৈ) সার্কাসের রণপা ধারীরা।
* পদযাত্রায় অংশগ্রহণকারী, রণপাধারী রাজসভার ভাঁড় সেজে এসেছে।পদযাত্রায় অংশগ্রহণকারী, রণপাধারী রাজসভার ভাঁড় সেজে এসেছে।
* ঢাকার শাহবাগে বারডেমের সামনে পহেলা বৈশাখে (১৪২১ বঙ্গাব্দ) রণপা ধারীর হাঁটার দৃশ্যঢাকার শাহবাগে বারডেমের সামনে পহেলা বৈশাখে (১৪২১ বঙ্গাব্দ) রণপা ধারীর হাঁটার দৃশ্য

বহিঃসংযোগ
---------


উইকিমিডিয়া কমন্সে **রণপা** সংক্রান্ত মিডিয়া রয়েছে।

* Video showing how to fall on stilts
* A history of stilt records
**রবিশস্য**, **রবি ফসল**, **চৈতালি ফসল** বা **রবিখন্দ** (হিন্দি: रबी, উর্দু: رَبِیع‎‎, পাঞ্জাবি: ਰੱਬੀ) শীতকালে রোপিত কৃষিজাত ফসল। চাষাবাদকৃত এ ফসল পরবর্তীতে গ্রীষ্মকালে উত্তোলন করা হয়। এ পরিভাষাটি আরবি শব্দ থেকে উদ্ভূত হয়েছে, যার অর্থ বসন্ত। রবিশস্য পরিভাষাটি ভারতীয় উপমহাদেশে ব্যাপকভাবে ব্যবহার করা হয়। এটি বসন্তকালীন ফসল হলেও ভারতীয় উপমহাদেশে প্রধানত শীতকালীন ফসলরূপে আখ্যায়িত। হেমন্তকালে বীজ বুনে যে ফসল কৃষক বসন্তকালে ঘরে তোলে তা-ই রবিশস্য।

গম
যব

ব্যুৎপত্তি
----------

আরবি ভাষায় *রবী* শব্দের অর্থ বসন্ত। মধ্য-নভেম্বর থেকে এপ্রিল পর্যন্ত রবি মৌসুমের মেয়াদকাল। শীতকালীন ফসলের জন্যে বর্ষাকালে সঞ্চিত পানি প্রধান উৎস হিসেবে ব্যবহৃত হয়। বিকল্প ব্যবস্থায় জমিতে সেচ প্রয়োগ করা হয়। গভীর কিংবা অগভীর নলকূপ, খাল-বিল, নদী-নালার পানি রবিশস্যের জন্য প্রয়োজন। খারিফ ফসলের জন্যে পর্যাপ্ত বৃষ্টিপাত প্রয়োজন হলেও তা রবিশস্যের জন্যেও ব্যাপক গুরুত্ব বহন করে। মৌসুমী বৃষ্টিপাতের পরপরই রবি ফসল উত্তোলন করা হয়। এপ্রিল/মে মাসেই সাধারণতঃ কৃষক রবিশস্য গুদামজাত করে থাকে।

ধরন
---

গম, মসুর ডাল, যব, পেঁয়াজ, মটরশুটি ইত্যাদি ফসলকে প্রধান রবিশস্য হিসেবে বিবেচনা করা হয়। জানুয়ারি থেকে মার্চ মাসে উপমহাদেশের বাজারগুলো সবুজ ফসলে ভরে যায়। তন্মধ্যে ভরা মৌসুম হিসেবে ফেব্রুয়ারিকে ধরা হয়ে থাকে। খারিফ এবং রবি মৌসুমে অনেক ধরনের ফসল চাষাবাদ করা হয়। উপমহাদেশের কৃষিজাত ফসলগুলো অনেকাংশেই প্রকৃতি ও মৌসুমী বায়ুর উপর ব্যাপকভাবে নির্ভরশীল।
মৌসুমী বায়ুর প্রত্যাবর্তনের সাথে সম্পর্ক রেখে যে শস্যের চাষ করা হয় অর্থাৎ শীতের শুরুতে অক্টোবর-নভেম্বর মাসে যে শস্যের চাষ করা হয় তাকে রবি শস্য বলে।

এইসব ফসল শীতের শুরুতে রোপণ করা হয় এবং শীতের শেষ বা গ্রীষ্মকালের শুরুতে কাটা হয়।

উদাহরণ
------

গম, জোয়ার ,তৈলবীজ, আউস ধান ,আলু, গাজর কপি প্রভৃতি রবিশস্যের উদাহরণ।

বৈশিষ্ট্য
---------

এই চাষ জলসেচ নির্ভর হলেও শুষ্ক জমিতে শস্য উৎপাদন করা যায় ।

হেক্টরপ্রতি উৎপাদন বেশি হয়।

অক্টোবর থেকে নভেম্বর মাসের সময় এই শস্য রোপণ করা হয়।

তথ্যসূত্র
---------

1. ↑  (Guitarist), Ravi (১৯৯৮)। "Ravi."। ওসিএলসি 52820197।
2. ↑  Balfour, Edward (১৮৮৫)। *The Cyclopaedia of India and of Eastern and Southern Asia* (3 সংস্করণ)। London: Bernard Quaritch। পৃষ্ঠা 331।
3. ↑  "সংরক্ষণাগারভুক্ত অনুলিপি"। ৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৩।
4. ↑  দাস, দুলাল (২০১৭)। *দশম শ্রেণির ভূগোল ও পরিবেশ*। কলকাতা: ছায়া প্রকাশনী। পৃষ্ঠা 109।
**রংপুর** (Rangpur) পশ্চিম ভারতের গুজরাতের সৌরাষ্ট্র উপদ্বীপের ভানালার কাছে একটি প্রাচীন প্রত্নতাত্ত্বিক স্থান। এটি খাম্বাৎ উপসাগর এবং কচ্ছ উপসাগরের মধ্যবর্তী প্রান্তে অবস্থিত। এটি সিন্ধু সভ্যতার সময়ের অন্তর্গত, এবং লোথালের বৃহত্তর প্রত্নস্থলের উত্তর-পশ্চিমে অবস্থিত। এটি **রংপুর সংস্কৃতির** (Rangpur culture) জন্য আদর্শ প্রত্নস্থল এবং সিন্ধু উপত্যকা সভ্যতার শেষ পর্যায়ের একটি আঞ্চলিক রূপ যা খ্রিস্টপূর্ব দ্বিতীয় সহস্রাব্দে গুজরাতে বিদ্যমান ছিল।

খনন
---

 রংপুর ও সিন্ধু সভ্যতার অন্তিম দশার অন্যান্য প্রত্নস্থলের মানচিত্র 
১৯৩১ সালে এম.এস.ভাটসের নেতৃত্বে আর্কিওলজিক্যাল সার্ভে অফ ইন্ডিয়া (এএসআই) ট্রেইল ডিগিং বা পর্যায়ক্রমিক খনন পরিচালনা করে। পরবর্তীতে ঘুরিয়ে (১৯৩৯), দীক্ষিত (১৯৪৭) এবং এস. আর. রাও (১৯৫৩-৫৬) এএসআই প্রকল্পের অধীনে প্রত্নস্থলটি খনন করেন।

এস. আর. রাও ডেপোজিটগুলোকে (খনন করে যা পাওয়া গেল) চারটি পর্যায় অনুযায়ী ভাগ করেন, যার দ্বিতীয় পর্যায় ছিল হরপ্পীয় সংস্কৃতি, যার মধ্যে তিনটি উপ-পর্যায় ছিল। প্রথম পর্যায় ছিল মাইক্রোলিথিক ও মধ্য পুরাপ্রস্তরযুগীয় অবস্থা (রিভার সেকশন) যেখানে তীক্ষ্ণ সরঞ্জাম, চাছনি ও জ্যাসপার (মূল্যবান মণি বিশেষ) পাথরের ব্লেড বা ফলক পাওয়া গেছে। রাও এর দেয়া পর্যায়গুলো: 

* ১ম পর্যায় - মৃৎশিল্পের সাথে সম্পর্কহীন মাইক্রোলিথিস : ৩০০০ খ্রিস্টপূর্বাব্দ
* ২য় পর্যায় - হরপ্পীয় : ২০০০ - ১৫০০ খ্রিস্টপূর্বাব্দ
	+ ২য় পর্যায় বি - শেষ হরপ্পীয় : ১৫০০ - ১১০০ খ্রিস্টপূর্বাব্দ
	+ ২য় পর্যায় সি - হরপ্পার রূপান্তর পর্ব : ১১০০ - ১০০০ খ্রিস্টপূর্বাব্দ
* ৩য় পর্যায় - লাস্ট্রাস রেড অয়ার পর্যায় : ১০০০ - ৮০০ খ্রিস্টপূর্ব।

স্থাপত্য ও নগর পরিকল্পনা
------------------------

রংপুরে নির্মাণ, সরঞ্জাম ও আসবাবপত্রের জন্য আকাসিয়া কাঠ (বাবলা) ব্যবহার করা হত।

প্রাপ্ত নিদর্শনগুলি
-------------------

গুটিকাকৃত প্রান্ত এবং খাঁজযুক্ত কাঁধ সহ কালো ও লাল রঙ করা মৃৎশিল্প ও উচ্চ স্কন্ধ বা কাঁধ বিশিষ্ট ভাণ্ড বা বয়াম হল এখানকার প্রাপ্ত নিদর্শন। এখানে শঙ্খের শিল্পকর্মও পাওয়া গেছে। এখানকার অন্যান্য নিদর্শনগুলোর মধ্যে রয়েছে কুঠার, স্টিয়ালাইট ও কার্নেলিয়ানের গুটিকা এবং মৃত্তিকানির্মিত জিনিসপত্র।

চাষ
---

রংপুরে বিপুল পরিমাণ উদ্ভিদের দেহাবশেষ পাওয়া গেছে। বাজরা,  চাল  (২য় পর্যায় এ) এবং জনার (Period HI) পাওয়া গেছে।

আরো দেখুন
---------

* সিন্ধু সভ্যতার প্রত্নস্থলের তালিকা
* ভারতীয় উপমহাদেশে মৃৎশিল্প
* বেট দ্বারকা

তথ্যসূত্র
---------

1. ↑  History of Ancient and Early Medieval India, by Upinder Singh
2. 1 2  "Excavations - Important - Gujarat"। *asi.nic.in*। ২০০৭-১২-১২ তারিখে মূল থেকে আর্কাইভ করা। সংগ্রহের তারিখ ২০২০-০৬-২৫।
3. ↑  McIntosh, Jane.(2008) The Ancient Indus Valley : New Perspectives. ABC-CLIO. Page 140
4. ↑  Archeological Surve of India Publication: Indian Archeology 1955-56. Page 70
5. ↑  Singh, Upinder (২০০৮)। *A history of ancient and early medieval India : from the Stone Age to the 12th century*। Pearson Education। পৃষ্ঠা 164। আইএসবিএন 9788131711200।
6. ↑  McIntosh, Jane.(2008) The Ancient Indus Valley : New Perspectives. ABC-CLIO. Page 112
7. ↑  History of Ancient and Early Medieval India, by Upinder Singh
8. ↑  Bridget and Raymond Allchin (1968) The Rise of Civilisaton in India and Pakistan. Page 245

আরও পড়ুন
---------

* Shikaripur Ranganatha Rao; Braj Basi Lal (১৯৬০)। *Excavation at Rangpur and Other Explorations in Gujarat*।
**সুশীতল রায়চৌধুরী** (৪ ফেব্রুয়ারি ১৯১৩―১৩ মার্চ ১৯৭১) একজন বামপন্থী রাজনীতিবিদ ও তাত্ত্বিক নকশাল নেতা। তার আদি বাড়ি ছিলো বাংলাদেশের খুলনাতে।

শিক্ষা
------

১৯২৭ খ্রিষ্টাব্দে কলকাতার ন্যাশনাল বিদ্যালয় থেকে ম্যাট্রিক পাশ করে যাদবপুর ইঞ্জিনিয়ারিং কলেজে ভর্তি হন। পরের বছর ১৯২৮ খ্রিষ্টাব্দে শান্তিনিকেতনে পড়তে যান।

স্বাধীনতা আন্দোলন
-----------------

১৯৩০ এ আইন অমান্য আন্দোলনে যোগদানের অপরাধে কিছুকাল কারাবাস করেন সুশীতল। মুক্তি পেয়ে কৃষক সংগঠন গড়ে তোলার জন্য হুগলি জেলার বিভিন্ন গ্রামে দুই বছর কাজ করেছেন। ১৯৩২ এ 'স্টেটসম্যান' পত্রিকার সম্পাদক ওয়াটসনকে হত্যা চেষ্টার ষড়যন্ত্রে লিপ্ত থাকার অভিযোগে পুলিশ তাকে গ্রেপ্তার করে এবং কারাদণ্ড হয়। জেলে থাকার সময় অর্থনীতিতে অনার্স সহ বি.এ পাশ করেন। এই সময়েই মার্কসবাদ অধ্যয়ন করেছিলেন এবং ১৯৩৮ সালে জেল থেকে বেরিয়ে যোগ দেন ভারতের কমিউনিস্ট পার্টিতে।

কমিউনিস্ট পার্টিতে
------------------

দ্বিতীয় বিশ্বযুদ্ধর শুরুতে আত্মগোপন করে সংগঠন পরিচালনা করতেন। ১৯৪২ এ পার্টির ওপর নিষেধাজ্ঞা উঠলে হুগলি জেলা কমিটির সদস্য হিসেবে কাজ। সুতাকল শ্রমিকদের সাথে সংগঠন করেছেন। ১৯৪৮ সালে গ্রেপ্তার হন এবং ১৯৫২ সালে মুক্তি পান। ১৯৫৬ সালে পার্টির দৈনিক 'স্বাধীনতা' পত্রিকার সহ-সম্পাদক নিযুক্ত হয়েছিলেন। তাত্ত্বিক নেতা হিসেবে রাজ্যস্তরে পরিচিতি ছিল তার। বিভিন্ন পত্রিকায় মার্ক্সীয় তত্ত্ব ও দর্শন নিয়ে বহু প্রবন্ধ রচনা করেন। ভারত-চীন সীমান্ত সংঘর্ষের সময় আবার কারারুদ্ধ হন তিনি। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) দলে যোগদান। ১৯৬৩ সালে জেল থেকে বেরিয়ে 'দেশহিতৈষী' সাপ্তাহিকের সম্পাদকমন্ডলীর অন্যতম সদস্য হয়েছিলেন। ১৯৬৪ সালে পূনরায় জেলবন্দী হন। ৭ম পার্টি কংগ্রেসে সংসদীয় রাজনীতির পথ পরিহার বিপ্লবী সংগ্রামের পথ গ্রহণের প্রস্তাব রেখেছিলেন পার্টি নেতৃত্বের কাছে, তা অগ্রাহ্য হয়।

নকশাল আন্দোলন
-------------

১৯৬৭ এর নকশালবাড়ী কৃষক আন্দোলনকে স্বাগত জানান এবং পার্টির সংস্রব ছেড়ে দেশব্রতী পত্রিকার কার্যভার গ্রহণ করেন সুশীতল। নকশালবাড়ী কৃষক সংগ্রাম ও তার ঐতিহাসিক তাৎপর্যকে তুলে ধরেন। কমিউনিস্ট বিপ্লবীদের নিয়ে সারা ভারত কো-অর্ডিনেশন কমিটির সাধারণ সম্পাদক এবং পরে নবগঠিত ভারতীয় কমিউনিস্ট পার্টি (মার্ক্সবাদী -লেনিনবাদী)র অন্যতম প্রধান নেতা হিসেবে প্রতিষ্ঠিত হন। পার্টির অন্যান্য নেতৃত্বের সাথে খতম রাজনীতির প্রশ্নে তার মতপার্থক্য হয়।

মৃত্যু
------

নকশাল আন্দোলনের এক পর্বে আত্মগোপন করা অবস্থায় ১৩ মার্চ ১৯৭১ খ্রিষ্টাব্দে মৃত্যুবরণ করেন।

তথ্যসূত্র
---------

1. 1 2  সাতচল্লিশ থেকে সত্তর, দ্বিতীয় খন্ড (২০১০)। *ভারতজ্যোতি রায়চৌধুরী*। কলকাতা: মুক্তমন। পৃষ্ঠা ১৪২,১৭৬,১৮৪।
2. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৫৯৮। আইএসবিএন 81-85626-65-0।
3. ↑  শঙ্খ ঘোষ, বিশেষণে সবিশেষ (২০১৬)। *কবিতার মূহুর্ত*। কলকাতা: অনুষ্টুপ।